💜💜සිංහල පරිවර්තනය : සුලෝචනා ජයකොඩි💜💜
14 වැනි කොටස
මම ඔයාට කතා කරලා යන්න ආවා, ඒත් ලයිට් නිවලා තිබුණේ.
ඉතින් මම හිතුවා ඔයා තාම ජර්මනියේ ඉඳන් ඇවිත් නැතුව ඇති කියලා.
මම ඇවිත් දවස් කිහිපයක් වෙනවා.
ඔයා බලාගන්න වයසක ආච්චිට, තනියම ඇවිදින්න පුළුවන්ද?
ඔව්. එයාට පොඩි හෘද අමාරුවකුයි ප්‍රෙෂර් එකයි විතරයි තියෙන්නේ,
ඒත් එයා වෙලාවට බෙහෙත් ටික බොනවා.
මම ඇත්තටම එහේ ඉන්නේ එයාට තනියට,
ඒ තරම් ලේසි වැඩකට පඩි ගන්න එක ගැන මට ටිකක් වරදකාරී හැඟීමක් තියෙනවා.
ඒ වුණාට එයාගේ පවුලේ අයට දැන් ලොකු සහනයක් ඇති.
එයාව බලාගන්නවා කියලා දැනගත්තාම...
කිසිම අඳුනුම්කමක් නැති කෙනෙක්ට වඩා ඔයා වගේ කරුණාවන්ත කෙනෙක්.
මම නම් කියන්නේ මම කරුණාවන්තයි කියනවට වඩා සාමාන්‍ය කෙනෙක් කියලා.
ඇත්තම කිව්වොත් එයා මාව බලාගන්නවා වගේ හැඟීමක් මට තියෙන්නේ.
එයා මට ලස්සන කතා කියනවා, ඒ වගේම මට ඕන වෙලාවක හිත හදාගන්න පුළුවන් කෙනෙක්.
මම මේ පාර ආපහු ගියාම,
ගොඩක් කල් යනකම් එන්න වෙන එකක් නැහැ.
එයාගේ ප්‍රතිකාර ඉවර වෙනකම් මට එයා ළඟින් ඉන්න ඕනේ.
එයාට ඉස්සර ගර්ල්ෆ්‍රෙන්ඩ් කෙනෙක් හිටියා, ඒත් එයා මෙයාව දාලා ගියා.
ඔයා ළඟපාතක ඉන්න නිසා,
පුළුවන් වෙලාවට මේ දිහාත් පොඩ්ඩක් බලන්න පුළුවන්ද?
ලියුම් එහෙම ඇවිත් තියෙනවා නම් අරන් තියන්න.
අනිවාර්යයෙන්ම. ඔයා කවද්ද යන්නේ?
මට වැඩ වගයක් ඉවර කරගන්න තියෙනවා. ටිකට් එකක් හම්බුණ ගමන් මේ සතියේම යන්නයි ඉන්නේ.
ඔයා සාමාන්‍යයෙන් චෙක්අප් කරගන්නවා නේද?
මම ගිය අවුරුද්දේ ආපු වෙලාවේ එකක් කරගත්තා. කිසි අවුලක් නැහැ කිව්වා.
ඔයා හැම අවුරුද්දෙම එකක් කරගන්න ඕනේ.
වාර්තාකාරිය ගුම්, ඔයාගේ අම්මයි තාත්තයි කොහොමද?
ඔව්, ආච්චි.
මම විනාඩියකින් එන්නම්. මම ළඟපාත ඉන්නේ. හරි.
එයාට පේන් රිලීෆ් පැචස් ටික හොයාගන්න බැහැලු.
එහෙනම් මම දැන් යන්නම්.
හරි.
නැහැ, ඒ ගැන වද වෙන්න එපා. මම ඒක ඔයා වෙනුවෙන් එතනින් තියන්නම්.
කොහොම වුණත් ඔයාව මුණගැහුණු එක ගැන සතුටුයි. මාත්.
මේක තනි ගෙයක් නිසා මට වෙලාවකට බය හිතෙනවා.
ඒක නෙවෙයි, මගේ නම්බර් එක මාරු වුණා.
මම ඒක මැසේජ් කරන්නම්.
හරි. ලෙඩෙක් එක්ක ඉන්න එක අමාරුයි කියලා මම දන්නවා,
ඒත් පරිස්සමින් ගිහින් එන්න.
ස්තූතියි. මම ඔයාව ඇරලන්න එන්නම්. ඒකට විනාඩි දහයයි යන්නේ.
ඒ වුණාට, එයා බලන් ඉන්නවා ඇතිනේ... ඒයි, ඔයාගේ ෆෝන් එක රින්ග් වෙනවා.
හරි, එහෙනම් මට මැසේජ් එකක් දාන්න.
හරි, මම දාන්නම්.
(කිම් යන්ග් ජුන්: දොරේ පාස්කෝඩ් එක 8-8-3-2.)
කාර් එක මෙහේ නිකම්ම තියෙන එකේ, ඔයා ඒක පාවිච්චි කරන්න.
ඉන්ෂුවරන්ස් එක ඕනෑම කෙනෙක්ට කවර් වෙනවා.
මිනිස්සු මට එවපු කෑම ජාතිවලින් ෆ්‍රීසර් එක පිරිලා තියෙන්නේ.
කරුණාකරලා ඔයාට ඕන දෙයක් අරන් කන්න. මම ඒකට ගොඩක් කැමති වෙයි.
ඔයාටත් ඔයා වෙනුවෙන් ටිකක් වෙලා ඕනේ කියලා මට විශ්වාසයි.
කැමති වෙලාවක ඇවිත් ඔයාගේම ගෙදර වගේ ඉන්න.
සින්දුවක් අහන්න, නැත්නම් පොතක් කියවන්න.
මට එකපාරටම අම්මා හදන සීවීඩ් සුප් එක බොන්න ආසාවක් ආවා,
ඉතින් මම පළවෙනි වතාවට මතකෙන් ඒක හදන්න ට්‍රයි කළා.
මට නම් හිතෙන්නේ ඒකේ රස ගොඩක් දුරට සමානයි කියලා.
ඒත් මම ගොඩක් හැදුවා.
මම ෆ්‍රිජ් එකේ භාජනයක ටිකක් දැම්මා, ඉතින් ඒක ටිකක් රස බලන්න.
ඔයාට ඕන වෙලාවක ආයෙත් ට්‍රයි කරන්න පුළුවන්.
මෙච්චර හොඳ ආශිර්වාදයක් නැති කරගත්තට එයාට ලැබුණු දඬුවම මේක වෙන්න ඇති.
දැන් එයා ඇවිත් මගේ වටිනා සහෝදරයාව උදුරගත්තා...
මටත් මෙච්චර දුක හිතෙනකොට යොන්ග් ජූන්ග් කොච්චර දුකින් ඇද්ද.
අර වාර්තාකාරිය ගුම්...
එයා හරියට වාෂ්ප වෙලා ගියා වගේ, නැත්නම් පොළොව ගිල්ලා වගේ.
මට එයාව ගොඩක් මතක් වෙනවා.
එයා එයාගේ තත්වය ගැන හිතලා දුක් වෙනවා නම්...
නැහැ, මම ඒ ගැන හිතන්නවත් නරකයි.
මගේ හිතේ කොනකින් හිතෙනවා ඒක හොඳයි කියලා.
කොහොමත් මම පුතෙක්ට වඩා කැමතියි.
ඊළඟ පාර අපි පුතෙක් හදාගමු.
දැනට ඉක්මනට සනීප වෙන එක ගැන විතරක් හිතන්නකෝ.
ඒ වගේම ටික කාලෙකට පීනන්න යන්න බැහැ.
ඔයාගේ අයියා මොකද කිව්වේ?
ඔයා මොකද හිතන්නේ?
එයා මොකද කිව්වේ?
එයා කිව්වා අපිට ආයෙත් ට්‍රයි කරන්න පුළුවන් කියලා.
එතකොට එයා මම ගැන දුක් වුණේ නැද්ද?
ඒක හරිම කෙටි කෝල් එකක්.
අනිවාර්යයෙන්ම එයා දුක් වුණා. මට විශ්වාසයි එයා රහසින් ගොඩක් සතුටු වෙන්න ඇති.
බෑණෙක් හරි ලේලියෙක් හරි හම්බවෙන එක ගැන එයා වෙන කාටත් වඩා සතුටින් හිටියේ.
මම ඔයාට කියන්නේ, අපි බැඳපු ගමන්ම එයාට මම ගැන තිබුණු හැඟීම් වෙනස් වුණා.
ඉක්මන් නිගමනවලට එන්න එපා.
ඔයාට මේ දේවල් ගැන කිසිම තේරුමක් නැහැ.
අපේ ගෙදර සෝයා කිරි තියෙනවද?
මම ගිහින් අරන් එන්නම්. නැහැ, එපා.
මට තනියම ඉන්න ඕනේ නැහැ.
ඔයාට බා රා ගැන ආරංචියක් ආවද?
ඔයා එයා ගැන වද වෙනවද?
එයා ගැන මට මතක් වෙනවා.
ඒක තමයි එයා අතුරුදහන් වුණේ.
එයාට ඕනේ හැමෝම එයා ගැන මතක් කර කර වද වෙනවා දකින්නයි.
මට විශ්වාසයි එයා කොහේ හරි හොඳින් ඉන්නවා ඇති.
මොනවා කර කරද?
සමහරවිට දකුණේ පන්තිවල මොකක් හරි පාට් ටයිම් ජොබ් එකක් කරනවා ඇති.
ඒක ඇත්තක් නම් ලොකු සහනයක්.
මාව බය කරන්න එපා.
මම ස්ට්‍රෙස් වෙලා හිටියොත් අපිට ළමයෙක් හදාගන්න බැරි වෙයි.
(ගර්භණී පරීක්ෂණය)
හෙට උදේ කෑමට අපේ ගෙදර එන්න. යොන්ග් ජූන්ග්ත් මෙහේ ඉන්නවා.
හෙට ඔයාගේ උපන්දිනය කියලා දන්නවා නේද? මගේ උපන්දිනයද?
දෙයියනේ, ඔයාට ඔයාගේ උපන්දිනයවත් මතක නැද්ද?
මම හොඳින්. ඔයා වැඩ ගොඩක ඉන්නේ, ඒ නිසා කරදර වෙන්න එපා.
ඒත් මට ඕනේ ඒක කරන්න.
එක වේලක් එකට කන එක ඒ තරම් අමාරුද?
අනිත් එක අපි මුණගැහිලත් දැන් ගොඩක් කල්. එහෙනම් අපි එළියෙන් කමු.
උපන්දිනේ තියෙන කෙනා තමයි කෑම දෙන්න ඕනේ, දන්නවනේ.
එළියෙන් කාලා කාලා මට දැන් එපා වෙලා තියෙන්නේ.
(කෝල් ලොග්)
(සභාපති පාර්ක්, වාර්තාකරු යූන් ඕ චොල්...)
(නොකියවූ පණිවිඩ)
(කණ්ඩායම් නායක යූන් යොන්ග් චැන්...)
(සංවර්ධන කණ්ඩායමේ කළමනාකරු කිම්...)
(පාර්ක් ඉල් ජූන්, මෙහෙයුම් කණ්ඩායමේ කළමනාකරු චෝයි...)
මේක නියමෙටම ඇරිලා.
මෙහෙන් කන පළවෙනි වතාව නේද?
ඔව්. සුභ උපන්දිනයක් වේවා!
අපේ පෞද්ගලික වෛද්‍යවරයාට.
මට හිතෙන්නේ මම හැමතිස්සෙම ඔයාලගෙන් දේවල් ගන්නවා කියලා.
ඔයා මොනවද මේ කියන්නේ? ඔයා ගිය පාර එවපු ඇබලෝන් එක මට ගොඩක් රසට තිබුණා.
මම ඒක මට ලැබුණු එකක් නිකම්ම දුන්නා විතරයි.
නිකම්ම දුන්නත් නැතත්, ඒක ගොඩක් රසයි.
ඔයාට ඒක වෙන කාටහරි දෙන්නත් තිබුණනේ.
සුප් එක නිවෙන්න කලින් බොන්න.
කුළුබඩු ඔයාගේ රසට තියෙනවද දන්නේ නැහැ.
ඩිරෙක්ටර් ෂින්, ඔයාට නම් මේක ටිකක් රස අඩුයි වගේ තේරෙයි.
වෛද්‍යවරයෙක් තමන් දෙන උපදෙස් තමන්ම පිළිපදින්න එපැයි.
මේ මොකක්ද? කැසුයෙලා.
මම මැඩ්‍රිඩ්වලදි මේක රස බැලුවා.
ටිකක් අරගෙන පාන් එක උඩින් දාගන්න.
ඔයා හැමතිස්සෙම කෑම ගොඩක් හදනවා.
බය වෙන්න එපා.
මම ඉතුරු වෙන ඒවා ෆ්‍රීස් කරලා පස්සේ කනවා.
උපන්දිනයකට මේ වගේ හොඳ කෑම වේලක් තියෙන්නම ඕනේ.
මට හිතෙනවා වාර්තාකාරිය ගුම් මහණ වෙන්නවත් ගියාද කියලා.
නැත්නම් කොහොමද එයා මේ විදිහට අතුරුදහන් වෙන්නේ?
මට ඒක සැකයි.
මාසයක් දෙකක් නෙවෙයි, කිසිම ආරංචියක් නැතුව දැන් මාස හයකටත් වඩා වැඩියි.
මම ජෝගියේසාවල තියෙන ජෝගියේ කාර්යාලයෙන් අහලා බලන්නද?
මැනේජර් යූන්. මොකක්ද ප්‍රශ්නය?
පාර්ක් සන් වූ කියනවා එයා දැක්කලු වාර්තාකාරිය ගුම් රෙස්ට් ස්ටොප් එකක ඉන්නවා.
වාර්තාකාරිය ගුම් බා රා වද? ඔව්.
කොයි රෙස්ට් ස්ටොප් එකේද? මම එයාගෙන් අහලා බලන්නම්.
නැහැ, ඉන්න. පොඩ්ඩක් ඉන්න.
එයා එක්ක කවුද හිටියේ? එයාට විශ්වාසද ඒ වාර්තාකාරිය ගුම්මයි කියලා?
පාර්ක් සන් වූට වරදින්න විදිහක් නැහැ.
එයා හිටියේ වයසක ආච්චි කෙනෙක් එක්ක.
වයසක ආච්චි කෙනෙක්?
ඒත්... ඒත් මොකක්ද?
එයා කිව්වා එයාව වෙනස් වෙලා වගේ පෙනුණා කියලා.
වෙනස් වෙලා පෙනුණා?
එයාගේ බඩ ටිකක් ඉස්සරහට ඇවිත්ලු.
ඔයා කියන්නේ එයා ප්‍රෙග්නන්ට් කියලද? ඔව්.
කොච්චර කල් වගේ පෙනුණද?
නැහැ. එයාට වැරදිලා වෙන්න ඇති.
එයා කියන්නේ එයාට හොඳටම විශ්වාසයිලු.
මමත් මුලින් විශ්වාස කළේ නැහැ.
ඉතින් එයා එයාට මුකුත් කිව්වේ නැද්ද?
එයා දැකලා තියෙනවා අර වයසක ආච්චිට කාර් එකට නඟින්න උදව් කරනවා,
ඒත් පාර්ක් සන් වූගේ මහත්තයාට ඉක්මනට වොෂ්රූම් යන්න ඕන වෙලා, ඒ නිසා එයාට එළියට බහින්න බැරි වෙලා.
එයාලා රෙස්ට් ස්ටොප් එකට යනකොටමයි...
එයාලගෙන් අහන්න ඒ මොන රෙස්ට් ස්ටොප් එකේද කියලා.
අහන්න එයාට කොච්චර කල් වගේ පෙනුණද කියලා...
ඒ වගේම වාර්තාකාරිය ගුම් සන් වූව දැක්කද කියලත් අහන්න. හරි.
මොකක්ද මේ වෙන්නේ?
ඔයාට ආරංචි වුණේ නැද්ද?
(මැනේජර් යූන්)
ඔව්. ඒක මීටින්ග් ප්ලාසා එකලු.
එයාට මාස හයක් හතක් විතර වගේ පෙනුණාලු. සමහරවිට පහක්ද දන්නෙත් නෑ?
එයා කිව්වද එයාව සතුටින් වගේ පෙනුණා කියලා?
එයා හොඳින් ඉන්නවා වගේද පෙනුණේ? එයා කිව්වා එයා හොඳින් වගේ පෙනුණා කියලා.
කාර් එක ඇතුළේ කොහොමද? තව කවුද හිටියේ?
එයාට ඒක පෙනිලා නැහැ.
ඒත් එයා කියනවා ඒ අනිවාර්යයෙන්ම ගුම් බා රා ලු.
එයාට තියෙන්නේ වෙනස්ම මූණක්නේ. එයාලට වරදින්න විදිහක් නැහැ.
ඒත් එයාගේ මහත්තයා හදිස්සියක හිටියා නම්, එයාට ෆෝන් එක අරන් එළියට බහින්න තිබුණානේ.
පාර්ක් සන් වූ තමයි ඩ්‍රයිව් කරලා තියෙන්නේ.
එහෙනම් එයාට තිබුණනේ එයාට එළියට බැහැලා යන්න කියලා කියන්න.
ඒක කාර්යබහුල රෙස්ට් ස්ටොප් එකක්. හැමතිස්සෙම කාර් ඇතුළට එනවා.
හරි. සමහරවිට එයා සාමාන්‍ය කෙනෙක් එක්ක ඉන්නවා ඇතිද?
ඔයාට දැන් යන්න පුළුවන්. හරි.
මැනේජර් යූන් හරි වෙන්න පුළුවන්ද?
එයාට මාස හයක් හතක් විතර නම්,
ඒ කියන්නේ එයා අතුරුදහන් වුණාට පස්සෙයි එයා ප්‍රෙග්නන්ට් වෙලා තියෙන්නේ.
ඒක පිස්සුවක්, ඒත් එයා දැක්කා කියලමයි කියන්නේ, ඉතින් අපිට එයාව විශ්වාස කරනවා ඇරෙන්න වෙන කරන්න දෙයක් නැහැ.
එයා හිටියේ මීටින්ග් ප්ලාසා එකේ නම්,
එයා සෝල්වල ජීවත් වෙනවද, නැත්නම් නිකම් යන ගමන්ද?
එයා ට්‍රිප් එකක් යනවද?
ඔයාට ලස්සන බබෙක් ඉන්නවා. එයාට මාස කීයක් වෙනවද?
එයාට මාස නවයයි.
ඔයා ජීවත් වෙන්නේ මේ චිත්‍ර ශිල්පියාගේ ගෙදරද?
නැහැ. එයා දැනට පිටරට ඉන්නේ, ඉතින් මම ඉඳලා හිටලා ඇවිත් ගෙදර දිහා බලනවා විතරයි.
ඔයාට කවද්ද හම්බවෙන්න ඉන්නේ? ඔයාට දැන් මාස හයක් විතර වෙනවද?
ලබන මාසේ 12 වෙනිදා.
දෙයියනේ. ඒ ඔයාගේ පළවෙනි බබාද?
ඔව්. මම ප්‍රෙග්නන්ට් කාලේ නම් ගොඩක් මහතයි.
මගේ නැන්දම්මාට දැන්ම තව බබෙක් ඕනෙලු.
දෙයියනේ, දැන්ම?
එයාගේ සෞඛ්‍ය තත්වය එච්චර හොඳ නැහැ.
හ්යුන් රන් හී අද ආවා.
මෝමෝගේ අම්මා, CEO හ්යුන්?
මගේ මූණ වෙනස් වෙලා තිබුණත්,
අඩුම තරමේ එයාට මගේ කටහඬවත් මතක නැති වුණේ කොහොමද?
එයාට මාව අමතක වෙලා තිබුණත්,
එයාම වදාපු දරුවව එයාට සම්පූර්ණයෙන්ම අමතක වෙන්න පුළුවන්ද...
ඒ මදිවට මුකුත් වුණේ නැහැ වගේ ජීවත් වෙන්න පුළුවන්ද?
මට ඒක තේරුම් ගන්නම බැහැ.
මොනවා වුණත් එයා අම්මා කෙනෙක්නේ.
එයා ඒ දරුවා ගැන ඇහුවේ හරියට මැෂින් එකක් වගේ...
ඊටපස්සේ මුකුත් නොකියා යන්න ගියා.
මට නම්, හ්යුන් රන් හී ගැන තිබුණු පරණ හැඟීම් ඔක්කොම
සම්පූර්ණයෙන්ම නැති වෙලා ගියා.
මට ඕනේ කොහොමහරි අපේ දුවව හොයාගන්න විතරයි.
"අපේ දුව?"
හ්යුන් රන් හී මැරිලා.
එයා සියදිවි නසාගෙන.
එදා රෑ මම එයාගේ කෝල් එකට ආන්සර් කළා නම්,
එයා ඒ තීරණය නොගන්නත් තිබුණා.
එයා තාමත් ජීවතුන් අතර ඉන්න තිබුණා.
මට මෝමෝ ගැනයි බය.
එයා මේක කොහොම දරාගනීවිද?
එයා කොහොම ජීවත් වෙයිද?
මෝමෝ?
මෝමෝ යන්න ගියේ එයාගේ අක්කව හම්බුණොත් එයාට කියන්න කියලා කියලයි.
එයාව හොයාගන්න මම තමයි ගොඩක්ම මහන්සි වෙන්නේ.
මගේ දරුවගේ ඇස්, නහය, කට.
මට තාමත් ඒවා හොඳට මතකයි,
ඒත් ඇයි මට ෆොටෝ එකක් ගන්න හිතුණේ නැත්තේ?
ඒ කලබල අස්සෙත් මට එක ෆොටෝ එකක් හරි ගන්න තිබුණා.
තාත්තා කෙනෙක් වෙන්න මම සුදුසු නැහැ.
මම කොහොමද මේ වරදකාරී හැඟීමත් එක්ක ජීවත් වෙන්නේ?
මට ගොඩක් දුකයි,
ඒ වගේම ගොඩක් රිදෙනවා.
මේක ඇත්තක් වෙන්න බැහැ.
මිස්ටර් පාර්ක් මට කිව්වම එයා කිම් ජින් ජූව හොයාගත්තා කියලා,
මට මුළු ලෝකෙම දිව්‍යලෝකයක් වගේ පෙනුණා.
ඒත් ඒ එයා නෙවෙයි.
මගේ දුව කිම් ජින් ජූ මේ ලෝකේ කොහේ ඉන්නවා ඇද්ද?
කරුණාකරලා, ජීවතුන් අතර හරි ඉන්න.
මම ප්‍රාර්ථනා කරනවා දෙවියෝ එයාව බලාගනීවි කියලා...
අදටත්.
සුබපැතුම්. මේක නම් මාර සප්‍රයිස් එකක්.
මට හීනයක් වගේ දැනෙනවා. මම ඇත්තටම ප්‍රාර්ථනා කරනවා එයා මගේ තාත්තා වෙන්න කියලා.
රිසල්ට්ස් එක මැච් වෙන්නේ නැද්ද?
මැච් වෙන්නේ නැහැ.
මම නිකමට ට්‍රයි එකක් දීලා බලනවා.
එතකොට මට පස්සේ පසුතැවෙන්න වෙන්නේ නැහැනේ.
කිසිම පසුතැවීමක් නැහැ.
මට දෙයක් කියන්න තියෙනවා.
මගේ වයිෆ් තාම ගෙදර ඇවිත් නැහැ.
මාව අස් කළා කියලා ඔයා දන්නවා නේද?
මාව අස් කළා. මට ඇවිත් තවම මාසයක්වත් නැහැ.
මේක නම් විහිළුවක්.
ඇයි?
(රෝහල් අධ්‍යක්ෂක, ෂින් ජු ෂින්)
මෙහෙකාරිය ඇවිත් ගියා.
එයා මොකද කිව්වේ?
ඇයි ඔයාට මිනිස්සු ගැන පොඩ්ඩක්වත් හිතන්න බැරි?
ඔයා කලින් හිටපු කෙනාව අස් කළේ කෝල් එකට ඉක්මනට ආන්සර් කළේ නැහැ කියලා විතරයි.
එයාට එහෙම වෙන්නම ඕනේ.
පාවිච්චි කරලා විසි කරන ග්ලවුස් ආයේ පාවිච්චි කරපු එක රස්සාවෙන් අස් කරන්න තරම් වැරැද්දක්ද?
ඔයා හිතන්නේ ඒක විතරක් කියලද?
එයා එළවළු කපන ලෑල්ල හරියට හේදුවෙත් නැහැ, ජනෙල් කවුළු පිහදාලත් නැහැ.
ජනෙල් කවුළු නම් කිසිම කුණු පැල්ලමක් නැතුව තියෙනවා.
යොන්ග් ජූන්ග්.
ඔයා මගේ පැත්ත ගන්නේ නැතුව ඒ වැඩ කරන ගෑනු කෙනාගේ පැත්ත ගන්නවද?
මම කාගෙවත් පැත්තක් ගන්නවා නෙවෙයි. ඇත්තම කතාව මේකයි...
ඔයා දිගටම මේ වගේ හැසිරුණොත්, කවුරුහරි මේ ගැන ඉන්ටර්නෙට් එකේ දැම්මොත් මොකද කරන්නේ?
ඔයා ඔයාගේ බලය පාවිච්චි කරනවා කියලා හැමෝම ඔයාට බනියි.
එහෙනම් මම එයාලට විරුද්ධව අපහාස කළා කියලා නඩු දානවා.
ඔයා ඒකට එයාලත් එක්ක හැප්පෙන්නද යන්නේ?
ඒක නෙවෙයි ප්‍රශ්නයක් විසඳන විදිහ. කවුරුවත් සර්ව සම්පූර්ණ නැහැ කියලා ඔයා දන්නවනේ?
මම ගෙවන ගානට හරියන්න වැඩ බලාපොරොත්තු වෙනවා. එයා නිකන් වැඩ කරනවා නෙවෙයිනේ.
ගෙදර වැඩවලට ඇඟිලි නොගහා ඉන්න.
ඔයා හිතන්නේ මම මේවට මැදිහත් වෙන්න ආසාවෙන් ඉන්නවා කියලද?
එයා මෙහෙට ආවේ පැමිණිලි කරන්න, ඒත් ඔයා ඔයාගේ පාටි එකට ගිහින් හිටියනේ,
ඉතින් වෙන කවුද ඒක විසඳන්නේ?
මට මෙතන ඉඳගෙන ඒ ඔක්කොම අහගෙන ඉන්න වුණා.
එයාට තියෙන හයිය.
ඔයා මිනිස්සුන්ට මීට වඩා හොඳින් සලකන්න ඕනේ.
ඇයි මාගෙන් පටන් ගන්නේ නැත්තේ?
මම කවදද ඔයාට නරකට සැලකුවේ?
හියුන්සොං ෆාමා එකේ ප්‍රධාන විධායක නිලධාරීගේ බිරිඳ...
හරියන කෙනෙක් හම්බවෙනකන් මිනිස්සුන්ව මාරු කරනවා.
හරි, දැන් ඔය ඇති.
ඔයාම මේක පටන් අරගෙන, දැන් නවත්තන්නද හදන්නේ?
ඔයා මේ ගැන කතා නොකර ඉන්න තිබ්බා, එහෙම නැත්නම් ඔයා එයාව පාලනය කරලා තියාගන්න තිබ්බා.
ඇයි අපි වැඩකාරියක් නිසා මේ විදිහට තරහා වෙන්නේ?
මේක මහ වදයක්.
හැම කාමරේම ඇඳුම් පිරිලා.
ඔච්චර දේවල් ගන්න එක නවත්තන්න.
ඒවා හැමතැනම පිරිලා තියෙන්නේ. මම ඒවා ගන්නේ මගේම ක්‍රෙඩිට් කාඩ් එකෙන්.
කාගේ කාඩ් එක වුණත් මට කමක් නැහැ.
ඔයාගේ ඇඳුම්, බෑග්, සපත්තු නිසා මෙහේ ඇවිදින්නවත් ඉඩක් නැහැ.
මම නිළියක්.
ඒත් ඔයා ඉවෙන්ට් වලට යද්දී අඳින්නේ ස්පොන්සර් කරන ඇඳුම් නේද?
ප්‍රයිස් ටැග් එකවත් නොකඩපු ඇඳුම් ගොඩක් එතන එල්ලලා තියෙනවා.
ඔයා මගේ දේවල් ඇදලා බැලුවද?
මේ විදිහට දිගටම යන්න බැහැ.
ඔයාට තව දේවල් ගන්න ඕනෙනම්, ඉස්සෙල්ලා තියෙන ඒවායින් ටිකක් අයින් කරන්න වෙනවා.
එහෙනම් අපි වෙන ගෙදරකට යමු, නැත්නම් වර්ග මීටර් 670ක ගෙදරක් හදමු.
එහෙම නැත්නම් උඩ තට්ටුවේ හරි පල්ලෙහා තට්ටුවේ හරි අපාට්මන්ට් එකක් විකුණන්න දැම්මොත්, අපිට ඒක ගන්න පුළුවන්.
මම ඒ ගැන හොයලා බැලුවා. උඩ තට්ටුවේ තියෙන්නේ රෙන්ට් එකට දීපු එකක්.
ඔයාට සල්ලි ගැන ඔය තරම් නොසැලකිලිමත් වෙන්න බැහැ.
සල්ලි තියෙන මිනිස්සු ඒවා වියදම් කරන්න ඕනේ. ඒක ආර්ථිකයටත් හොඳයි.
ඔයාට සල්ලි වියදම් කරන්නම ඕනෙනම්, ඇයි ඒවා නැති බැරි අයට දෙන්නේ නැත්තේ?
ඔයා කොහොමත් ආධාර දෙනවනේ.
ඔයා මේ තරහ මගෙන්ද පිට කරන්නේ?
ගෞරවයෙන් කතා කළේ නැහැ කියලා ඔයා කෙනෙක්ව අස් කරනවා. කෑමවල ලුණු වැඩියි කියලත් අස් කරනවා...
ලුණු වැඩිනම්, ඊළඟ පාර ලුණු අඩුවෙන් දාන්න කියලා කියන්නකෝ.
මේක එකක් පිට එකක් එනවනේ.
දැන් ඔයා ග්ලවුස් වගයක් නිසා එයාලගේ රස්සාවත් නැති කරනවා.
දවසින් දවස අලුත් වැඩකාරයෝ ගෙදරට එන එක මටත් පිස්සු හදන වැඩක්.
මේක මගේ ගෙදර වගේ දැනෙන්නෙත් නැහැ, මට නිදහසේ ඉන්නත් බැහැ.
මොකක්ද ඔයා ඒ කිව්වේ, "දවසින් දවස" කියලා?
ඇයි ඔයා ඔච්චරටම ඇඳුම්වලට පිස්සු වැටිලා ඉන්නේ?
ඔයා දන්නේ නැද්ද ලස්සනට අඳින එකයි අසීමිතව ඇඳුම් එකතු කරන එකයි අතර වෙනස?
ඒකෙන් මොකක්ද අදහස් කරන්නේ?
හරි, මම ඔයාගේ ඇස් මානයෙන් යන්නම්.
ශික්.
මෝමෝ.
(පීතෘත්ව පරීක්ෂණය)
(පීතෘත්ව DNA පරීක්ෂණය)
(සෙක්‍යුල් DNA පරීක්ෂණ මධ්‍යස්ථානය, හෙලික්ස්නෝවා ජාන විශ්ලේෂණ මධ්‍යස්ථානය)
(යුනිජෙන් ප්‍රිසම් මධ්‍යස්ථානය)
(නෙක්සර්ජීන් බයෝ මධ්‍යස්ථානය)
(පීතෘත්ව DNA පරීක්ෂණය, ක්ෂණික සහ රහසිගතයි)
(දේශීය, ජාත්‍යන්තර සම්මත, ජාත්‍යන්තර එක්ස්ප්‍රස්, EMS)
මම හිතුවේ මට ඉක්මනටම බබෙක් හම්බවෙයි කියලා.
ඒත් ඩොක්ටර්ස්ලා කියනවා කිසිම අවුලක් නැහැ කියලා.
කලබල වෙන්නේ නැතුව ඉවසීමෙන් ඉන්න බලන්න.
හිත හදාගන්න ලේසිම විදිහ ෂොපින් කරන එක කියලා ඔයා දන්නවනේ?
මිස්ටර් හා...
වෙන කාටත් වඩා ඔයා ඒක තේරුම් ගන්න ඕනෙනේ?
ඒ වුණාට,
ඒකටත් සීමාවක් තියෙනවනේ.
මම එදා ඒ පැත්තේ ආපු වෙලාවේ මාවත් පුදුම වුණා.
හැම කාමරයක්ම ඇඳුම්වලින් පිරිලා.
මේ ටිකේ මම හිටියේ හරිම අවුලෙන්.
මම ඒ පීඩනය අඩු කරගන්නේ මේ විදිහට.
බෙහෙත් බොනවාට වඩා හරි මානසික වෛද්‍යවරයෙක් හම්බවෙනවාට වඩා මේක හොඳයි නේද?
මේ කාලයත් පහු වෙලා යාවි.
මේක පහු වෙලා යන එකක් ගැන නෙවෙයි.
මට ඉක්මනටම බබෙක් හදාගන්න ඕනේ.
ඔයාලා දෙන්නටම හොඳ සෞඛ්‍යයක් තියෙනවා. ඒක වෙයි.
මිනිස්සු කියන්නේ දරුවෝ කියන්නේ දෙවියෝ දෙන තෑග්ගක් කියලනේ.
කවුද එහෙම කියන්නේ?
කොහෙද එහෙම ලියලා තියෙන්නේ? හරි, එහෙනම් ඒක විශ්වාස කරන්න එපා.
ඔයාට ඔහොම බෑග් එකත් පැක් කරගෙන ගෙදරින් යන්න බැහැනේ.
එයා මගේ ආඩම්බරේටයි ගැහුවේ. මම වෙන මොනවා කරන්නද?
ඔයා හිතන්නේ ආඩම්බරෙන් විතරක් ජීවත් වෙන්න පුළුවන් කියලද?
මේ අහන්න...
මම මෝමෝ.
එයා මෙසේජ් දෙකක් එව්වා, ඒකෙන් පස්සේ කිසිම දෙයක් නැහැ.
මම බැන්දේ මේකටද?
එයා මගෙන් හරියට සමාව ගන්නකන් මම ආයේ යන්නේ නැහැ.
හැබැයි එයාගේ වැරැද්දක් නෑනේ.
එයා ඔයාගේ සහෝදරයා වුණා කියලා එයාගේ පැත්ත ගන්න එපා.
අඹුසැමියන්ගේ ප්‍රශ්න එයාලම බලාගන්න ඕනේ.
හරි.
ඔයාට ගුම් බා රා ගැන මොනවා හරි ආරංචි වුණාද?
ඔයාට ආරංචි වුණාද?
මම දන්නේ නැහැ. ඒක විශ්වාස කරන්නත් අමාරුයි. සමහරවිට එයාලට එහෙම පේන්න ඇති.
ඒ මොකක්ද? කියන්නකෝ.
අනේ මන්දා.
මෝමෝ.
හේයි.
මට බයයි එයා කොහේ හරි බය වෙලා වෙව්ල වෙව්ල ඉන්නවද කියලා.
එයාලා එයාව මීටිං ප්ලාසා එකේදී ඇත්තටම දැක්කා නම්,
එයා අනිවාර්යයෙන්ම කාත් එක්ක හරි ඉන්න ඕනේ.
ඔයා ඇත්තටම බා රාට කැමැත්තෙන්ද හිටියේ?
ඒක නිකන්ම කෙල්ලෙක්ට ඇතිවෙන කැමැත්තකට වඩා වැඩි දෙයක්.
මගේ හිත නිකන්ම එයාට ඇදිලා ගියා.
මට විතරයි එහෙම වුණේ.
(ජේම්ස්)
හේයි ජේම්ස්. ඔයා ආයෙත් දොරේ පාස්කෝඩ් එක වෙනස් කළාද?
ඔව්, ඒක 2-3-5-3, තරුව.
මම නිකන්ම ගේ ඇතුළට එන එක නවත්තන්නයි එයා ඒක වෙනස් කළේ.
අර වැහැපු දවස මතකද?
බා රා අපිට හදලා දීපු ජජන්ග්මියොන් එක මාරම රසයි.
එයා හදන ගිම්බප් එකත් ගොඩක් රසයි.
ඔයා හිතනවාද බා රා...
අපි ගැන කවදාහරි හිතනවා කියලා?
එයා සමහරවිට මම ගැන නම් හිතන එකක් නැහැ.
ඔයා ගැන?
සමහරවිට හිතනවා ඇති.
එයා ඔයාට නංගියෙක් වගේ පේනවාට කැමති වුණේ නැහැ.
එයාට ඕනේ වුණේ ඔයා එයාව කාන්තාවක් විදිහට දකිනවටයි.
ඔයාට ඒක තේරුණේ නැද්ද?
සිරාවටම?
ඔයා දිගටම එයාට ළමයෙක්ට වගේ සැලකුවා,
ඒ නිසා එයාට එයාගේ හැඟීම් ඔයාට කියන්න බැරි වුණා.
ඔයා දන්නවනේ එයා කොච්චර ආඩම්බරකාරියක්ද කියලා.
එයා කිව්වා එයාට තිබුණේ එයාගේ ආඩම්බරකම විතරයි කියලා.
එයා ඇත්තටම ඔයාට එහෙම කිව්වාද?
ඒකයි...
ඔයාලා දෙන්නා එකට රැය පහන් කළේ.
කවද්ද?
එහෙනම් ඇයි ඔයා මට දැන් මේක කියන්නේ? මම කලින් කිව්වා නම් මොකද වෙන්නේ?
ඔයා බඳින්නයි හිටියේ.
මම මගේ කසාදේ නැවැත්තුවොත් ඔයත් නවත්තනවද කියලා මම අහපු වෙලාවේ,
ඔයාට උත්තර දෙන්න බැරි වුණා.
දැන් ඔයාට ඒක වෙනස් විදිහකටද දැනෙන්නේ? මම දන්නේ නැහැ.
මම ඒ ගැන නොහිතා ඉන්න උත්සාහ කරනවා.
ඔයා ඇත්තටම ඔයාගේ හැඟීම් දිහා බලන්න ඕනේ.
එයා තාමත් ඔයාට පොඩි බා රා විතරද කියලා බලන්න.
ඒත් ඔයා එයා එක්ක නිදාගත්තා නම්, එයා කොහොමද තවත් ළමයෙක් වෙන්නේ?
අන්න ඒකනේ.
මම එයාට කිව්වා මට ටිකක් කල් ඕනේ කියලා.
මම දන්නවා මේක ටිකක් පෞද්ගලික දෙයක් කියලා,
ඒත් මෝමෝ එක්ක ජීවත් වෙන එක කොහොමද?
මට දැනෙන්නේ මං ගැනම දුකක්.
කෙනෙක් ගැන තියෙන ඔයාගේ හැඟීම් වෙනස් වෙන්න විදිහක් නැහැ.
එහෙම වුණේ නැත්නම්, ඔයා රොබෝ කෙනෙක් වෙන්න එපැයි.
ඇත්තම කිව්වොත්, මෝමෝ කියන්නේ මම හිතාගෙන හිටපු කෙනා නෙවෙයි.
ඒ වගේම බා රා කියන්නෙත් මම හිතපු කෙනා නෙවෙයි.
ඉතින් ඔයා දැන් මොකද කරන්න යන්නේ?
මම මොනවා කරන්නද?
බා රාව හොයාගන්න කිසිම විදිහක් නැහැ.
මම දැන් බැඳලා. මට වගකීම් තියෙනවා.
ඔයාට ඒක කලින්ම තේරෙන්න තිබුණා.
සිරාවටම?
මම නිදහසට කරුණු කියනවා නෙවෙයි, ඒත් මම හිතුවේ බා රා...
ඔයාට කැමැත්තෙන් ඉන්නවා කියලා.
ඒක මගේ තනතුරට දක්වපු ගෞරවයක් විතරයි,
ඊට වඩා දෙයක්වත් අඩුවක්වත් නෙවෙයි.
අපි එකට ඉන්නකොට එයා මට ගොඩක් හොඳින් සැලකුවා.
එයා මට ගොඩක් ආදරෙන් කෑම උයලා දුන්නා.
එයා ඔපරේෂන් තියටර් එකටත් කෑම එව්වා.
අන්න ඒ වගේ දේවල් මගේ ඔළුවට දිගටම එනවා.
මට ඒවා ගැන හිතන එක නවත්තන්න බැහැ.
මට තේරෙන්නේ නැති දේ තමයි,
මට අර එක රාත්‍රිය අමතක කරන්න බැරිද,
එහෙමත් නැත්නම් මම ඇත්තටම ගෑනු කෙනෙක් විදිහට එයාට ආදරය කරනවාද කියන එක.
සමහරවිට ඔය දෙකම වෙන්න පුළුවන්.
මිනිස්සු කියනවා ජීවිතේ කවදාවත් අපි හිතන විදිහට යන්නේ නැහැ කියලා.
අපි දන්න විදිහට, බා රා...
දැන් අපි දෙන්නා ගැනම හිතන්නේ නැතුව ඇති.
ඒත් අපි මෙහේ තාමත් මෙහෙම කරනවා.
වැස්ස සද්දේ ඇහුණ ගමන් අපි දුවගෙන එළියට එනවා,
එයා එතන ඇති කියන බලාපොරොත්තුවෙන්.
එයාට ඒක අමතක නොවී තියෙන්න විදිහක් නැහැ.
බා රාව ඉස්පිරිතාලෙටත් ඇතුළත් කළා.
එයාට ෆ්ලයිට් එකේ යන්න පුළුවන් තත්ත්වයක හිටියේ නැහැ, ඒ නිසා මම එයාව මගේ ගෙදර නතර කරගත්තා.
එදා ඔයා ආවේ නැත්නම්, බා රා බොස්ටන් වලට ගිහින්.
මටත් නිකන්ම එයාව යවන්න වෙනවා.
මම එයාගෙන් ඇහුවා ඔයාගේ තියෙන මොන දේටද එයා ඔච්චර කැමති කියලා.
එයා කිව්වේ එයාගේ මුළු ජීවිතේම තියෙන්නේ ඔයා වෙනුවෙන් කියලා.
මුලින්ම, එයා පොඩි කාලේදී,
එයාගේ එකම අරමුණ වුණේ දියුණු වෙලා ආයේ ඔයාව දකින්න එන එක.
ඒත් පස්සේ ඒක ඊට වඩා දෙයක් බවට පත් වුණා.
අනිවාර්යයෙන්ම එහෙම වෙනවනේ.
ඒත් ඔයාට පෙනුණේ මෝමෝව විතරයි.
නිකන් බලාගෙන ඉන්න එක එයාට ගොඩක් අමාරු වෙන්න ඇති.
එයා හිතුවා ඔයා එයාගේ හැඟීම් දැනගත්තොත්, ඔයා එයාව කසාද බඳින්න තීරණය කරයි කියලා.
එයා කිව්වා, යුතුකමක් විදිහට,
ඔයාගේ හැඟීම් වලට බල කරන එකේ තේරුමක් නෑ කියලා.
ඔයා කවද්ද මෙහෙට ආවේ? ඔයා කෙලින්ම ගෙදර යන්නයි තිබ්බේ.
මම දැනටමත් මොමෝව එහේ බැස්සුවා.
මේක මගේ ගෙදරත් නේ.
ඔයා එයාව දාලා යන්න අදහසක් නැත්නම්, එයාට සැර කරන්න එපා.
කොහොම වුණත්, ඔයාලා දෙන්නා කසාද බැන්දේ ආදරේ කරපු නිසානේ.
එයාට දරුවා නැති වුණා, ඊටපස්සේ දරුවෙක් හදාගන්න අමාරු වෙයි කියලා එයා බයෙන් ඉන්නේ.
බා රා...
කවදාහරි ඔයාට මා ගැන මොනවා හරි කියලා තියෙනවද?
නැහැ. එයා එහෙම කියන එකක් නැහැ.
ඇයි? ඇත්තටම එයාව හොයාගන්න විදිහක් නැද්ද?
එයා පැහැදිලිවම ගියේ පුද්ගලික හේතුවක් නිසා. එයාව හොයාගෙන මොනවා කරන්නද?
එයාට උදව් කරන්න පුළුවන් හොඳම විදිහ තමයි එයාව පාඩුවේ ඉන්න දෙන එක.
අපි කවුරුත්...
බා රාව ඇත්තටම තේරුම් අරන් හිටියේ නැහැ.
කෙනෙක්ගේ හිතේ තියෙන දේ කවදාවත් හරියටම දැනගන්න බැහැ.
සමහර වෙලාවට මට මගේ හිතවත් තේරෙන්නේ නැහැ.
ඒ ගැන හිත හිත ඉඳලා වැඩක් නැහැ. මොමෝ ගැන විතරක් අවධානය දෙන්න.
මම ඔයාට සුප් එකක් හදන්නම්.
ඔයා මට වඩා මොමෝට හොඳින් සලකනවා. මට ඉරිසියා හිතුණා, දුක හිතුණා.
එයාට දැනෙන විදිහ එයා මට හරියටම කිව්වා,
ඒත් මම ඒ ගැන කිසිම දෙයක් දැනගෙන හිටියේ නැහැ.
ඔයා කොහෙද ඉන්නේ, ගියුම් බා රා?
(පරීක්ෂණ වාර්තා)
(DNA පරීක්ෂණ ප්‍රතිඵල: 99.9% ක් ගැලපේ)
(කිම් යොං ජුන් සහ ගියුම් බා රා අතර පීතෘත්වය තහවුරු වේ)
චිත්‍ර ශිල්පී කිම් යොං ජුන් ඇත්තටම...
මගේ තාත්තා වෙන්න පුළුවන්ද?
(චිත්‍ර ශිල්පී කිම් යොං ජුන් ඇත්තටම මගේ තාත්තා වෙන්න පුළුවන්ද?)
ඔයා හරිම ලස්සනයි!
කරුණාකරලා මේ පැත්ත බලන්න පුළුවන්ද? ස්තූතියි.
මොමෝ, මටත් ඔයා එක්ක පින්තූරයක් ගන්න පුළුවන්ද?
පුළුවන්. ස්තූතියි.
හරි, සූදානම්ද? එකයි, දෙකයි, තුනයි.
ඔයා ගොඩක් ලස්සනයි.
බොහොම ස්තූතියි. ස්තූතියි.
ඔයා හැබැහින් මීට වඩා ලස්සනයි. ස්තූතියි.
මටත් එකක් ගන්න පුළුවන්ද? සමා වෙන්න, අපිට දැන් යන්න වෙනවා.
පරිස්සමෙන් ගෙදර යන්න.
පරිස්සමෙන්!
ඒකනේ, නේද?
කොරියාවේදී මගේ ගත්තු හැම පින්තූරෙකින්ම, මම ආසම එක මේක.
(චිත්‍ර ශිල්පී කිම් යොං ජුන්)
මොකක්ද මේ?
මම අද ඉස්පිරිතාලෙට ගියා,
ඩොක්ටර් කිව්වා සාඵල්‍යතා සායනයකට යන්න කියලා,
කිසිම ප්‍රශ්නයක් නැති වුණත් එහෙම යන්න කිව්වා.
ඔයාට සිකුරාදාට වෙලාව වෙන් කරගන්න පුළුවන් නේද?
ඒකට ගොඩක් වෙලා යන එකක් නැහැ.
නැහැ. අපි ඇයි එහෙම කරන්නේ?
මට බයයි, හරිද?
ඔයාට බය වෙන්න කිසිම දෙයක් නැහැ.
ඔයාටත් බබෙක් ඕනෙ නේද?
අපි ඒක ස්වභාවිකවම වෙන්න දෙමු.
ඒක අමාරු නැහැ. අපි කරන්න ඕනේ එතනට යන එක විතරයි.
ඔයාට තාත්තා කෙනෙක් වෙන්න ඕනෙ නම්, මට සහයෝගය දෙන්න.
කතා කරන විදිහ ගැන සැලකිලිමත් වෙන්න. ඔයාගේ දරුවා කුසේ තියාගෙන ඉන්නේ මමයි.
අපි ප්‍රතිකාර පටන් ගත්තොත් ඒ හැමදේකටම මුහුණ දෙන්න වෙන්නේ මටයි.
හරියටම හරි. ඉතින් කවුද ඔයාට එහෙම කරන්න කිව්වේ?
අපි අවුරුදු පහක් තිස්සේ උත්සාහ කළාද? නැත්නම් දහයක්ද?
අපිට බල කරන්න දෙමව්පියොත් නැහැනේ, ඉතින් ඔයා ඇයි මේකට මේ තරම් වද වෙන්නේ?
වද වෙනවා?
මේ අපේ දරුවා ගැන මිසක්, වද වීමක් නෙමෙයි.
දරුවා තාම ඉපදිලත් නැහැනේ.
ඔයා ඔයාගේ ගේම්ස් එක්ක කාර්යබහුල වෙලා ඉන්න නිසා මේවා ගැන ගාණක් නැහැ.
ඔයා හිතන්නේ මම නිකන් සෙල්ලම් කර කර ඉන්නවා කියලද?
මටත් මොනවා හරි ඕනේ! එක පාරක් ඩොක්ටර්ව හම්බවෙන්න යන එකේ තියෙන අමාරුව මොකක්ද?
මේ දේ එක පාරක් මං වෙනුවෙන් කරන්න.
ඔයාට ඕනේ හැමදේම මම කළා. ඔයා ඉල්ලන හැමදේම මම අරන් දෙනවා.
ඔයාට සල්ලි විසිකරලා වැඩ කරගන්න එක ලේසියි.
සල්ලි වගේම කාලයත්.
ඔයාට ඕනෙ වුණාම මම පැය ගණන් ඔයා එක්ක සාප්පු සවාරි යනවා.
ඔයාට ඊට වඩා මගෙන් මොනවද ඕනේ? එතකොට මම?
ඔයා මොනවද කරලා තියෙන්නේ?
මම මොමෝ. ඉතින් මොකක්ද...
ඔයා මොමෝ වුණාම?
අඩුම දේ කරලා ඔයාට පදක්කමක් ඕනෙද?
පදක්කමක්? වෙන මොනවා කියන්නද ඒකට?
මම කියන්නේ ඔයාගේ මහත්තයා විදිහට මම මගේ උපරිමය කළා කියලයි.
ඉතින් ඔයාගේ බිරිඳ විදිහට, මම ඔයාගේ දරුවෙක් හදන්න කැමැත්ත දෙනවා.
ඒක වුණේ නැත්නම් සමහරවිට අපිට අවුරුදු කිහිපයකින් ඒ ගැන හිතන්න පුළුවන්.
අඩුම තරමේ ෂින් ජු ෂින්ටවත් පීතෘ හැඟීමක් තිබුණා.
අපිට සතුටින් ඉන්න පුළුවන් පවුලක් වෙන්න බබෙක් ඕනේ කියලා හිතන එක වැරදිද?
එහෙනම් ඔයා ජු ෂින් එක්කම ඉඳලා සතුටින් ඉන්නයි තිබ්බේ.
මාව එයාට සමාන කරන්න නම් එපා!
ඔයාට තියෙන්නේ මුහුණු දෙකක්.
එහෙනම් ගිහින් ඔයාගේ වටිනා, ගැබිනියක් වෙලා ඉන්න බා රාව හොයාගෙන එයා එක්ක ජීවත් වෙන්න.
ජේම්ස්ගේ සේවකයෙක් එයාව දැක්කා කියලා මට ආරංචි වුණා.
අපි මේක ඉවරයක් කරලා දාමු!
ගියුම් බා රා හැමදේම ලබාගන්න ගිහින් අන්තිමට මුකුත්ම නැති කරගත්තා.
මට විශ්වාසයි එයා කවුරුත් දන්නේ නැති කෙනෙක් එක්ක කොහේ හරි ගිහින් එයාගේ ළමයෙක් හදනවා ඇති කියලා.
මූණ පෙන්නන්න ලැජ්ජා නිසා, හැංගිලා ඉන්නවා ඇති.
මල කරුමයක්.
ඔයා ආයේ එන්නේ නැත්නම්, ඔයාගේ බඩු ටික අස් කරගන්න.
මම කිව්වා මේක ඉවරයි කියලා. මම කොළ වලට අත්සන් කරන්නම්.
පස්සේ දුක් වෙන්න වෙන එකක් නෑ කියලා ඔයාට විශ්වාසද?
කාලකණ්ණියා.
සමහරවිට මේක බොරු ප්‍රසූත වේදනාවක් වෙන්න පුළුවන්.
ඔයාට දරුවා ලැබෙන්න තව දවස් දහයක් තියෙනවනේ.
ස්තූතියි.
විශේෂයෙන්ම ඉරිදා දවසක.
මහ රෑ වුණත් කමක් නෑ.
ඔයාගේ ඩොක්ටර් එනවද?
ඔව්.
බබා පහළට ඇවිල්ලා, ඒ නිසා සමහරවිට දැන් වෙලාව හරි ඇති.
(සොල්පියොන්ග් කාන්තා සායනය)
හරි, හොඳට හුස්ම අරගෙන, පිට කරන්න.
හරි, තටමලා ලොකු තල්ලුවක් දෙන්න. හුස්මක් අරන් තල්ලු කරන්න!
ඔව්, හොඳයි. දිගටම තල්ලු කරන්න.
ඔව්, අන්න ඒ වගේ.
විධිමත් පොලිස් පරීක්ෂණයක් නැතුව ඒක කරන්න බැහැ.
දැන් පෞද්ගලිකත්වය පිළිබඳ නීති ගොඩක් දැඩියි.
මගේ පොලිසියේ අඳුරන අයත් දැන් පාඩුවේ ඉන්නේ.
හොඳයි, උත්සාහය අගය කරනවා.
සමා වෙන්න.
ඒක එහෙම තමයි.
මගේ රත්තරන්...
ඔයා තනිවෙලා නැහැ.
අම්මා මෙහේ ඉන්නවා, ඔයාගේ සීයත් ඉන්නවා.
ඔයා හොඳට කරනවා.
හරි, තව එක පාරයි.
අන්තිම පාර.
තව ටිකයි.
තව පොඩි තල්ලුවක්.
හරි, ඔයා ළඟටම ආවා!
ඔන්න හරි.
ඔයා ඒක හොඳටම කළා අම්මේ.
මට මගේ බබාව වඩාගන්න ඕනේ.
මෙන්න.
තාත්තා ගොඩක් ලස්සන ඇති. මෙයා නම් හරිම ලස්සනයි.
ඔයාට පුළුවන්ද...
අපිට පින්තූරයක් ගන්න?
ඔය අයිස් වතුර බොන එක නවත්තන්න.
මට අවුලක් නෑ.
ඉතින්, ඔයා මොකද කරන්න යන්නේ?
එයා ඒ විදිහට තරහින් ගියා. එයා සමහරවිට දික්කසාදෙට ඉල්ලුම් කරයි.
දික්කසාද වෙලා එයාට මොනවා ලැබෙන්නද? පාඩුව එයාටමයි.
මුලින්ම විවාහ ගිවිස ගැනීම කැඩුනා, දැන් දික්කසාදය.
නිළියක් ජීවත් වෙන්නෙත් මැරෙන්නෙත් එයාගේ ප්‍රතිරූපය මතයි.
මට හදාගන්න බැරි වැරැද්දක් වුණා.
ඔයා මොමෝට ගැහුවද?
බා රාට.
ඔයා එයාට මොනවද කළේ?
මට බා රාව හොයාගන්න වෙනවා.
හැංගිලා ඉන්න තීරණය කරපු කෙනෙක්ව ඔයා කොහොමද හොයාගන්නේ?
සමහරවිට මොමෝ හරි ඇති.
එයා තනි වෙලා අන්තිමට මොකෙක් හරි එකෙක් එක්ක යන්න ඇති.
ඔයා බා රාව දන්නේ නැද්ද?
එයා ජු ෂින්වත් අයින් කරලා ගියේ.
වෙන්න පුළුවන් මොකක්ද... ඒ මගේ බබා වෙන්න පුළුවන්.
ඒත් එයාට මාස හයක් හෝ හතක් නම්,
කාලරාමුව ගැලපෙන්නේ නැහැනේ.
හරියටම හරි.
ඒ කියන්නේ, ඔයයි වාර්තාකාරිය ගියුම් එක්ක?
අනේ දෙවියනේ.
මම ඇතුළට යනවා. හරි.
ආච්චිව බලාගන්න පුළුවන්ද? කලබල වෙන්න එපා.
එයා බබාගේ පින්තූරේ දැක්කම, බබා ගොඩක් ලස්සනයි කිව්වා.
(පරීක්ෂණ වාර්තා)
(කිම් යොං ජුන් සහ ගියුම් බා රා අතර පීතෘත්වය තහවුරු වේ)
(ගැලපේ)
ඔව්, සර්.
වාර්තාකාරිය ගියුම් බා රා මීටින්ග් ප්ලාසා එකේ ඉද්දි, එයාගේ දරු ප්‍රසූතියට ළං වෙලාද හිටියේ,
නැත්නම් මාස හය හතක ගැබිණියක්වද හිටියේ?
හරියටම මතක් කරගන්න උත්සාහ කරන්න. එයා දරු ප්‍රසූතියට ළං වෙලා නම් හිටියේ නෑ.
ඔයා එයාව ඈත ඉඳන්ද දැක්කේ?
මීටර් දහයක් විතර ඈතින්.
එයා ගැබිණියක් කියලා මට එකපාරටම තේරුණා, ඉතින් මම පුදුම වුණා,
ඒ නිසා මම තත්පර කිහිපයක් බලාගෙන හිටියා.
ඔයාට විශ්වාසද ඒ මාස හය හතක් කියලා?
ඔව්. නැත්නම් සමහරවිට මාස පහක් වෙන්නත් පුළුවන්?
හරි. ඔව්, සර්.
මේක ආදර කතාවක්ද නැත්නම් මොකක්හරි පිස්සු ටෙලිනාට්‍යයක්ද?
මේක සම්පූර්ණයෙන්ම ටෙලිනාට්‍යයක් නෙමෙයි.
එහෙනම් එයා කාවද මේ ලෝකෙ හම්බවුණේ?
එයාට තියෙන්නේ මහ කරුම වෙලාවක්.
ඉතින් ඔයා මොකද කරන්න යන්නේ?
මම කොළ ටික ලෑස්ති කරන්නද?
ඔයා කීයක් දෙනවද?
වන්දිය විදිහට.
මම නේද සල්ලි ගන්න ඕනේ කෙනා?
මොකද මෙතන දික්කසාද වෙන්නේ මම නිසා.
ඔයාට කීයක් ඕනෙද? බාගයක්.
ඔයා සිරාවටමද අහන්නේ?
සම්පූර්ණ ඇත්ත.
මම ඔයා එක්ක තරහ නෑ.
මම ස්තූතිවන්ත වෙනවා.
ඔයා හිටියේ නැත්නම්, මට මගේ මුළු ජීවිත කාලයම අනාථයෙක් විදිහට ඉන්න තිබ්බා.
ඔයා නිසා, මට මගේ බබා ඉන්නවා,
ඒ වගේම මට මගේ නියම තාත්තාවත් හොයාගන්න පුළුවන් වුණා.
ස්තූතියි.
බොහොම ස්තූතියි.
මම උපන්දින සුප් එක බොනවා...
මගේ තාත්තා හදපු...
සමහරවිට මම ඩිරෙක්ටර්වම කසාද බඳින්නයි තිබ්බේ.
එයා ටිකක් නපුරු පාටයි, ඒත් එයාට හොඳ හදවතක් තිබුණා.
(මොමෝ. උපත: 2002 පෙබරවාරි 14. වෘත්තිය: නිළියක්)
(මොමෝ: වෙන්වීමේ කටකතා ගැන මුකුත් කියන්නෙ නෑ)
(මොමෝ දික්කසාද වෙනවද? ඇගේ පරණ විලා එකේ ජීවත් වෙන බව තහවුරුයි)
(වෙන්වීම ගැන මොමෝ නිහඬයි... දික්කසාද කටකතා නැවතත්)
(මොමෝ දික්කසාද වෙනවද? ඇගේ පරණ විලා එකේ ජීවත් වෙන බව තහවුරුයි)
(වෙන්වීම ගැන මොමෝ නිහඬයි... දික්කසාද කටකතා නැවතත්)
මේක නම් හරිම දුක්ඛිතයි.
මාව පේන්නෙ මහ අසරණියක් වගේ.
ඇත්තටම.
මම වැරදියි කියලා පිළිගන්න එක හොඳද?
එතකොට අර හිත හොඳ හා යොං ජුං ඔක්කොම අමතක කරලා දාවි.
කායික රෝග විශේෂඥ වෛද්‍යවරුන් සහ ආධුනික වෛද්‍යවරුන්,
කරුණාකර වහාම තුන්වන මහලට වාර්තා කරන්න.
(ජාත්‍යන්තර ඇමතුමක්)
හලෝ? රිපෝටර් ග්‍යුම්, ඔයා කෝල් කරලා තිබුණා දැක්කා.
ඔව්.
ගෙදර හැමදේම හොඳින්ද?
ඔව්, විශේෂ මුකුත් නෑ.
පොත් රාක්කෙ තට්ටුවක් කඩලා වැටුණා.
ඔයා කවදද ආපහු එන්නේ?
රෝගියාට කොහොමද?
වෛද්‍යවරයා කියනවා තව මාස තුනකට වඩා ඉන්න එකක් නෑ කියලා.
මම තමයි අර දුව...
(මම තමයි අර දුව...)
ඔයා...
(මම තමයි ඔයා හොයපු...)
මෙච්චර කල් හෙව්වෙ.
හලෝ?
ඔව්, මිස්ටර් කිම්.
ඔයාට හෙම්බිරිස්සාවද?
ඔව්, ටිකක්...
කොහොමහරි කමක් නෑ ස්තූතියි.
ඔයාට මොනවා හරි ඕනෙද? මම එන ගමන් අරන් එන්නම්.
නෑ, මට මුකුත් එපා.
පොඩ්ඩක් ඉන්න. බබෙක්ට...
බබෙක්ට?
ඕනෙ නෑ.
මගේ යාළුවෙකුට ළඟදි බබෙක් හම්බුණා,
ඉතින් මම කල්පනා කළේ, සෙල්ලම් බඩුවක් වගේ දෙයක් ගෙනාවොත් හොඳයි නේද කියලා?
තේරුණා. බබාලගෙ සෙල්ලම් බඩුවක්.
මම දැන් තියන්නම්, මිස්ටර් කිම්.
හරි, ඔව්. මෙතන ටිකක් සද්දෙ වැඩියි.
හරි.
තාත්තේ.
නියපොතු හපන්න එපා.
ඒවා මගේ අක්කාගේ නියපොතු.
(ඒවා මගේ අක්කාගේ නියපොතු)
මොකද වුණේ?
මොනවා හරි කියන්නකො.
මොනවා හරි කියන්න.
මම විවේක ගන්න කියලා ගමට ගියා.
(මස්සිනා)
පැටියෝ, මමයි වැරදි.
මට සමාවෙන්න.
මට ඕනෙ වුණේ ඔයා මාව හුරතල් කරනවා බලන්න විතරයි.
මම මින්පස්සේ බබෙක් ගැන හිතලා වද වෙන්නෙ නෑ. මම ඒක දෛවයට භාර දෙනවා.
මින්පස්සේ මම ජීවත් වෙන්නෙ ඔයා වෙනුවෙන් විතරයි.
මම ඔයාට බොන්න සීතල මොනවා හරි ගේන්නද? බියර් එකක්?
එපා.
ෂැම්පේන්? මට දැන් ඒවට මූඩ් එකක් නෑ.
මම කියන දේ කරන කෙනෙක්.
මම ඔයාට පැහැදිලිවම කිව්වා.
ගෙදර එන්නෙ නැත්නම් බඩු පැක් කරගන්න කියලා මම කිව්වා.
මම සමාවෙන්න කිව්වනේ!
ඔයා හැමදේම ගන්නෙ හරිම සැහැල්ලුවට.
ඔයා හිතන්නෙ ඔයා ගැන විතරයි. ඒක බොරුවක්.
මම පොරොන්දු වෙනවා මින්පස්සේ මම මීට වඩා හොඳට ඉන්නවා කියලා.
මම ආයෙ කවදාවත් ඔයාව දුක් කරන්නේ නෑ.
මම වැඩකාරයන්ට සැර කරන්නෙත් නෑ.
ඒක එකට ජීවත් වෙන්න ඉගෙනගන්න එකේම කොටසක්.
මට දැනෙන්නේ මට අන්තිමේදී ඔයාව තේරුම් ගියා වගේ. ඇත්තටමයි.
මටත් එහෙමම තමයි.
අපි දෙන්නා ගැළපෙන්නෙ නෑ.
තව දුරටත් කියන්න දෙයක් නෑ.
පැටියෝ, ජීවිතේදී...
ඇත්ත, ආදරවන්තයො අතරෙත් සැරින් සැරේට රණ්ඩු ඇතිවෙනවා තමයි.
ඒත් මම කරපු මහ ලොකු වැරැද්ද මොකක්ද?
දැන් අපි හැමදේම ඉවර කරන එකේ, මට ඒ එකින් එක ලිස්ට් කරන්න ඕනෙ නෑ.
"හැමදේම ඉවර කරනවා?"
මම කොළ ටික ලෑස්ති කරන්නම්.
ඔයා මට වන්දි විදිහට කීයක් දෙනවද?
මම ඒක මගේ නීතීඥයා එක්ක කතා කරන්නම්.
මම මොමෝ. මුලින් විවාහ ගිවිස ගැනීම කැඩුනා, දැන් දික්කසාදයක්?
මම වැරැද්ද බාරගන්නම්. එතකොට මගේ ජීවිතේට මොකද වෙන්නේ?
මේ තත්ත්වෙට ඔයාමයි වග කියන්න ඕනෙ. මම කියන දේ විහිළුවට ගන්න එපා.
ඔයා මට ආදරේ නැද්ද?
ඔයා ආදරේ කළා.
මම ඒ ගැන කල්පනා කළා.
ඒක ආදරේකට වඩා ආකර්ෂණයක්,
ඒත් ඒක ආදරේ වුණත් ආකර්ෂණයක් වුණත්, ඒක හැඟීමක්නෙ.
ඒත් මට දැන් දැනෙන දේ ගැන මම අවංක වෙන්නම්.
මට දැන් ඔයා ගැන කිසිම හැඟීමක් නෑ.
අර කාලකණ්ණියා.
අර කාලකණ්ණියා!
ඔයාට කොහොමද ඔච්චර නපුරු වෙන්න පුළුවන්?
මටත් මගේම කියලා ප්‍රශ්න තිබුණා, දන්නවනේ. ඒ මොනවා වගේද?
ඔයා හැමතිස්සෙම හිතුවෙ ග්‍යුම් බා රා ගැන, නේද?
මම දන්නවා.
නේද?
මේ හැමදේම ඉවසාගෙන හිටියේ මමයි!
කොහොම වුණත්, මම ඔයාගෙ සැමියා විදිහට මගේ උපරිමය කළා.
ඔයා ඒ චරිතෙට උපරිමයෙන් රඟපෑවා.
ප්‍රශ්නෙ තියෙන්නෙ, අපි දෙන්නටම දැන් එකිනෙකාව එපා වෙලා තියෙන එකයි.
හරි, මම බබෙක් හම්බවුණාට පස්සේ ඔයාට දික්කසාදය දෙන්නම්.
මම බබෙක් හදාගෙන මගේ මුළු ජීවිතේම එයා වෙනුවෙන් කැප කරනවා. ඔයාට ඒ ටික කරන්න පුළුවන් නේද?
මට දැන් පිරිමි එපා වෙලයි ඉන්නෙ.
නෑ! මම ඔයාගෙන් වෙන් වෙන්නෙ නෑ! මට බෑ!
ආයෙත් සැරයක් අවමන් විඳින්න මට බෑ.
එතකොට මාව කොච්චර අසරණ විදිහට පෙනෙයිද?
මගේ අම්මා මැරුණා, මගේ විවාහ ගිවිස ගැනීමත් කැඩුනා, දැන් දික්කසාදෙකුත්?
ඊට වඩා හොඳයි මම මැරෙන එක.
හේයි!
හේයි, මොකක්ද මේ වෙන්නේ? සන්සුන් වෙලා මේ ගැන කතා කරන්න.
මම ඔයාලා දෙන්නට කතා කරන්න ඉඩ දෙන්නම්.
ඔයාගේ කෝට් එක දාගන්න.
ඇයි?
කරුණාකරලා එයා එක්ක කතා කරන්න.
එයාට දික්කසාද වෙන්න ඕනෙලු!
ඕහ්, එහෙම නෙවෙයි.
ඉක්මනට අතුරු කෑම ටික ෆ්‍රිජ් එකට දාන්න.
වෙන දෙයක් වෙච්චදෙන්.
(ජු ෂින්)
හලෝ? බා රා ඉස්පිරිතාලෙ ඉන්නෙ.
බා රා? ඔව්, අද.
මොකද වුණේ? එයාට සනීප නැද්ද?
බරපතළ මුකුත් නෑ, ඒත් අපි පරීක්ෂණ ටිකක් කරන්න හදන්නේ.
(වෛද්‍ය ෂින්)
මාව අඬවලා ඔයාට ඇත්තටම සතුටින් ඉන්න පුළුවන් වෙයි කියලා ඔයා හිතනවද හා යොං ජුං?
මම ඔයාගේ ජීවිතේ අපායක් කරනවා.
ඒක කරන්න ළමයි දහ දෙනෙක් හදන්න ඕනෙ නම් මම ඒකත් කරනවා.
අපිට පුළුවන් උපරිම ගාණක්.
ඔයා බැන්දාද? ඔයා කාවහරි ආශ්‍රය කළාද?
එයාගෙ හිමොග්ලොබින් අඩුයි,
ඒ නිසා ආරක්ෂාවට මේ සති අන්තේ MRI එකක් කරන්න කියලා මම හිතුවා.
එයා වෙන මොනවා හරි කිව්වද? එයාට කොහොමද කියලාවත්?
මම ඔයා වෙලා ග්‍යුම් බා රා විදිහට ජීවත් වෙනවා.
මොමෝ විදිහට ජීවත් වෙන එක ඒ තරම් නරක වෙන එකක් නෑ.
ඔයාට ඇයි මම වෙන්න ඕනෙ?
ඔය මුහුණයි ශරීරයයි එක්ක,
ඒවා බදාගෙන ඉන්න කිසිම හේතුවක් නෑ.
ඔයා හෙළපු කඳුළු ගැන හිතන්න.
ස්තූතියි. මම කියපු දේ අමතක කරන්නත් එපා.
මම ආයෙ කවදාවත් ඔයාට යන්න දෙන්නෙ නෑ, ග්‍යුම් බා රා.
ඔයාට භාරගන්න පුළුවන්ද...
මගේ දරුවාවත්?
මුල් පියවර විතරයි අමාරු.
පැය කිහිපයක් නිදාගත්තට පස්සේ ඔයා ආයෙත් ඇහැරෙනවා.
ඒක මහ ලොකු දෙයක් නෙවෙයි.
කෑ ගැහුවොත්, ඔයාට දුක් වෙන්න වෙයි! තාත්තේ!
මේ මම, ජින් ජු.
දැන් මම මොමෝ! අපි මොළ මාරු කරගත්තා!
මට ඔය බොරු කතා කියන්න එපා.
මැඩම්!
ඔයා හොඳින්ද?
💜💜සිංහල පරිවර්තනය : සුලෝචනා ජයකොඩි💜💜